**ELŐTERJESZTÉS**

**Körmend város Önkormányzata Képviselő-testülete 2015. november 26-i ülésére**

**Tárgy**: 171/1997. (VIII.26.) sz. határozat visszavonása

Tisztelt Képviselő-testület!

Az 1989. évi XXXIII. törvény szabályozza a pártok működését és gazdálkodását. A törvény módosítása nyomán konkrétan meghatározásra került az, hogy egy pártnak milyen forrásból származó bevételei, támogatásai lehetnek.

1997-ben a jogelőd városvezetés 171. sz. határozatával úgy döntött, hogy a Parlamentben frakcióval rendelkező pártoknak kedvezményes irodaelhelyezést biztosít, a kedvezmény mértéke a nettó bérleti díj 10%-ában került akkor megállapításra.

Mindezt a támogatási formát, lehetőséget a fenti törvény már kizárja, ezért a határozat visszavonása indokolt.

Kérem, hogy a Testület ennek megfelelően járjon el.

**HATÁROZATI JAVASLAT**

Körmend város Önkormányzata Képviselő-testülete az 1989. évi XXXIII. törvény 4.§ (2) bekezdése alapján a jogelőd Önkormányzat 171/1997. (VIII.26.) sz. határozatát visszavonja azzal, hogy a határozatban foglaltak 2014. január 1-ére visszamenőleg már nem alkalmazhatóak**.**

**Körmend, 2015. november 13.**

**Bebes István**

**polgármester**